Den Vest-Sjællandske Avis, 1828-04-29
Det er nu meget behageligt at modtage Efterretninger fra Grækenland; thi de bevidne alle, at der nu tilveiebringes Roe og Orden i dette Land ved Greven af Capodistrias kloge Bestyrelse. Greven har selv tilskrevet Hr. Eynard, og siger i sit Brev. Gud være lovet, der begynder at herske Orden i dette Land. Der er lykkedes meget godt med at lade opslaat en Leier ved Troezene. Den er bleven forstærket ved Garnisonen fra Napoli og den fra Corinth skal støde dertil. Disse Tropper ville begive sig paa Marschen ikke for at giøre Erobringer, men for at afskiære Tyrkerne Levnetsmidler. Det samme vil vor Flotille giøre til Søes, og jeg har begivet mig til Poros for at bringe denne dobbelte Bevægelse i Gang. Oberste Heidegger har faaet Commanden i Napoli. Admiral Miaulis har opbrændt flere Søerøverskibe og opbragt 22, som han har sendt mig, saa at der vil snart blive gjort Ende paa dette Røverhaand værk. Præsidenten haaber at de andre Magter ville komme Grækenland til Hielp med et Pengelaan og i Tillid dertil har han ladet oprette en Græsk Nationalbanke. Jfølge de nyeste Beretninger i den Østerrigske Jagttager udviser Præsidenten den største Klogskab; Han veed at udsone de dødeligste Fiender med hinanden, saaledes Fotomaros og Grivas, Colokothron og Maurotordato, hvilke omgive ham dagligen. Uagtet han er en personlig Ven af Maurocordatos har han slet ikke befordret ham. De tre Casteller, som ere i Napoli di Romania har han sat under Oberste v. Heydeggers, en Russers ved Navn Reykos og et Würtembergers ved Navn Müllers Commande. Ved Troezene staae 2400 Mand under Demetrios Ypsilantis Commando; han har mønstret disse Tropper og derpaa givet et stort Gjæstebud. Præsidenten udbragte de tre Magters Skaal, som blev modtaget med ubeskrivelig Jubel. Tre Skibschefer, den Engelske Parker, den Franske Leblane og den Russiske Petrovitzky vare tilstæde, og udbragte Skaaler for Grækenlands Uafhængighed, for Konsternes og Videnskabernes Flor, og for Grækenlands tappre Armee og Marine; Colokothron og Miaulis sadde ved Bordet og takkede for denne Artighed. Præsidenten har udnævnet 5 civile Administrateurer, og lader Hr. Rhodios i Methana organisere et Corps regulaire Tropper for at støde til Fabriers Armee, som endnu holder sig paa Øen Chios; men har maattet lade sit Beleirings artillerie i Stikken og trække sig tilbage til den sydlige Deel af Øen. Admiral Miaulis er ankommen med en Escadre dertil og har derved afskaaret, Tyrkernes Communicationer. Den Ægyptiske Escadre er løbet ind i Suda. De allierede Magters Krigskibe krydse udenfor Navarino og forhindre alle Skibe Seilladsen til Morea. Major Craddok ankom den 18de Febr. til Alexandria og opfordrede Vicekongen til at trække sine Tropper ud af Morea inden en Maaneds Forløb, da ellers de Ægyptiske Havne skulle blive blokerede. Vicekongen skal have svaret: at han ikke kunde indlade sig derpaa førend en Tatar kom tilbage fra Constantinopel, som han havde for nogen Tid siden afsendt dertil. Den Engelske Consul har ladet de Engelske Undersaattere vide, at han og faae Dage vil forlade Alexandrien. - Man vil vide i London at Deyen af Algier trækker en Armee sammen for at forsvare sit Land Nu tales der om at de Engelske Tropper ogsaa ville rømme Castellerne ved Tajofioden. Derimod mener man, selv i Vien, at Keiseren af Brasilien vil strax begive sig til Europa og paastaae sin Ret til Portugals Throne, som han kun under visse betingelser har aftraadt til sin Datter. Man frygter for at der vil udbryde en stor Crisis i Portugal efterat de Engelske Tropper har forladt Landet. Man taler om at det herskende Partie i Portugal vil rappellere den berømte Marqvis af Palmella der for nærværende Tid er Portugisisk Ambassadeur i London. J Spanien udrustes endeel Tropper; man siger at de skulle begive sig til Havanna, hvor en stor Jldebrand er udbrudt den 11te Febr. som har ødelagt 350 Huse. – Den nye Afrikanske Colonie Fernando det Po begynder at opblomstre.